ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ መዕበዪ ህፃናት ናብ ፍሉጥ ገጣምነትን ሓላፍነት ዩኒቨርሲቲ ማንቸስተርን 8 ሕዳር 2017 ምንጪ ስእሊ, GREENWICH LIBRARIES መግለጺ ስእሊ, ኣብ መዕበዪ ህፃናት ፅቡቕ ግዜ ከምዘየሕለፈ ይዛረብ ዝፈልጥዎ ወፃእተኛታት ለምን ሲሴ እናበሉ ይፅውዕዎ። ኣብ መዛዘሚ 1950ታት ናብ እንግሊዝ ዝኸደት ማርእሸት ወላዲቱ ዘይተፀበየቶ ጥንሲ የጋጥማ። ቆልዓ ወሊዳ ንምዕባይ ድልውቲ ስለዘይነበረት፡ ንዝወለደቶ ህፃን 'ለምን' ክትብል ስም ኣውፂኣትሉ። ሽዑ ለምን ወዲ ክልተ ወርሒ ህፃን እንከሉ ንመዕበዪ ህፃናት ተዋሂቡ። ማርእሸት፡ ድሕሪ ቁሩብ ኣዋርሕ ወዳ ክተዕብየሉ ዘኽእላ ዓቕሚ ብምጥራያ፡ ወደይ መሊስኩም ሃቡኒ ዝብል ሕቶ ኣቕሪባ። እቲ ማሕበራዊ ኣገልግሎት ዝህብ ገባሪ ሰናይ ትካል ግን፡ ውላዳ ክመልሰላ ድልው ኣይነበረን። ኖርማን ዝተብሃለ ሰራሕተኛ እቲ ግብረ-ሰናይ ትካል፡ 'ለምን' ዝብል ስም ብናይ በዓሉ ቀይሩ 'ኖርማን' በሎ። ብድሕሪኡ ድማ ናብ ካልኦት ከዕብይዎ ዝኽእሉ ስድራ ኣሕሊፉ ሃቦ። ዓቃባውያን ዝኾኑ ዘዕብይዎ ወለዱ፡ ብሞይኦም መምህርን ነርስን ነይሮም። ለምን፡ ንግዜ ቁልዕነቱ "ክፉእ ግዜ" ክብል ይገልፆ። ብዕድመ እናወሰኸ እንትኸይድ ንመዕበይቱ 'ኣፀጋሚ' ቆልዓ ኮይኑ። ምግቢ ናይ ምብላዕ ሸውሃት ኣይነበሮን። ናብ ገዛ ክኣቱ ኣይደልን። ብሓፈሻ ኣብ ህይወቱ ሕጉስ ኣይነበረን። ወዲ 12 ዓመት ምስኮነ፡ እቶም ዘዕብይዎ ወለዲ "ኣብ ገዛና ክንርእዮ ኣይንደልን" ብምባል መሊሶም ነቲ መዕበዪ ትካል ኣረከብዎ። 18 ዓመት ክሳብ ዝመልኦ ናብ ኣርባዕተ መዕበዪ ህፃናት እናተሰጋገረ ፀኒሑ። ኣብቶም ዓመታት ግን ዘርኣውን ስነ-ልቦናውን ጥቕዓት ኣጓኒፎሞ'ዮም። ወላዲት ኣዲኡ ደርብያቶ ከምዝኸደትን ወገን ከምዘይብሉን ይንገሮ ነይሩ። ዕድሚኡ 18 ዓመት ምስመልኦ ብዛዕባ ወላዲት ኣዲኡ ዝሕብሩ ገለ መረዳእታታት ተዋሂብዎ ወጺኡ። ኣብቲ ሽዑ እዋን ድማ ኣዲኡ ንምንታይ 'ለምን' ኢላ ስም ከምዘውፅኣትሉን እቲ ሰራሕተኛ 'ኖርማን' ከምዝበሎን ክግንዘብ ኪኢሉ። ምንጪ ስእሊ, Aida Muluneh መግለጺ ስእሊ, ግጥሚ ስምዒታት ናይ ምግላፅ ልዑል ዓቅሚ ከምዘለዎ ይኣምን ኣዲኡ ማርእሸት፡ ወዳ ንክምለሰላ ናብቲ መዕበዪ ህፃናት ኣብ ዝፀሓፈቶ ደብዳበ "ንለምን ከመይ መሊሰ ክረኽቦ እኽእል?
